
RAPORT COMUN 
asupra  proiectului de Lege privind transmiterea unor terenuri din domeniul public al statului şi din administrarea Academiei de Ştiinţe Agricole şi Silvice "Gheorghe Ionescu-Şişeşti" - Staţiunea de Cercetare Dezvoltare Agricolă Suceava în domeniul public al municipiului Suceava şi în administrarea Consiliului Local al municipiului Suceava, judeţul Suceava (PL-x 524/2009) şi asupra proiectului de Lege privind transmiterea unor terenuri din domeniul public al statului şi din administrarea Academiei de Ştiinţe Agricole şi Silvice "Gheorghe Ionescu-Şişeşti" -Staţiunea de Cercetare -Dezvoltare Agricolă Suceava în domeniul public al municipiului Suceava şi în administrarea Consiliului Local al Municipiului Suceava, judeţul Suceava (PL-x 574/2009)


1. În conformitate cu prevederile art.95 din Regulamentul Camerei Deputaţilor, republicat, prin adresele nr. PL-x 524/28 octombrie 2009 şi nr. PL-x 574/4 noiembrie 2009, Comisia pentru învăţământ, ştiinţă, tineret şi sport şi Comisia pentru agricultură, silvicultură, industrie alimentară şi servicii specifice au fost sesizate, spre dezbatere şi avizare, în fond, cu proiectul de Lege privind transmiterea unor terenuri din domeniul public al statului şi din administrarea Academiei de Ştiinţe Agricole şi Silvice "Gheorghe Ionescu-Şişeşti" - Staţiunea de Cercetare Dezvoltare Agricolă Suceava în domeniul public al municipiului Suceava şi în administrarea Consiliului Local al municipiului Suceava, judeţul Suceava şi cu proiectul de Lege privind transmiterea unor terenuri din domeniul public al statului şi din administrarea Academiei de Ştiinţe Agricole şi Silvice "Gheorghe Ionescu-Şişeşti" - Staţiunea de Cercetare Dezvoltare Agricolă Suceava în domeniul public al municipiului Suceava şi în administrarea Consiliului Local al municipiului Suceava, judeţul Suceava.

În conformitate cu prevederile art. 67 alin. (3) şi art. 68 din Regulamentul Camerei Deputaţilor, republicat, în cazul în care mai multe iniţiative legislative au acelaşi obiect de reglementare se întocmeşte un singur raport. 


Pentru întocmirea raportului, Comisiile au analizat avizele primite de la Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi, avizul Consiliului Legislativ, precum şi Punctul de vedere al Guvernului. 

Proiectele de Lege au ca obiect de reglementare trecerea unor terenuri, în suprafaţă totală de 15,056 ha, din domeniul public al statului şi din administrarea Academiei de Studii Agricole şi Silvice „Gheorghe Ionescu-Şişeşti” – Staţiunea de Cercetare-Dezvoltare Agricolă Suceava, în domeniul public al municipiului Suceava şi în administrarea Consiliului local al municipiului Suceava, prin derogare de la prevederile art. 31 alin. (3) din Legea nr. 45/2009, cu modificările ulterioare, pentru realizarea obiectivelor de interes public cimitir, complex sportiv şi drum de acces.  
2. La lucrări au fost prezenţi 57 deputaţi din totalul de 58 membri ai Comisiilor. 
La dezbaterea proiectului de Lege au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: doamna Oana Adriana Badea şi domnul Kiraly Andrei Gheorghe – secretari de stat în cadrul Ministerului Educaţiei, Cercetării şi Inovării; domnul Dănuţ Apetrei şi domnul Adrian Rădulescu - secretari de stat şi domnul Aurel Florentin Badiu – director în cadrul Ministerului Agriculturii, Pădurilor şi Dezvoltării Rurale;  domnul Anton Marin – secretar de stat în cadrul Ministerului Transporturilor şi Infrastructurii; doamna Irina Alexe - secretar de stat în cadrul Ministerului Administraţiei şi Internelor; domnul acad. Gheorghe Sin – preşedinte, domnul Dumitru Simionescu – vicepreşedinte şi domnul Ianculescu Marian – secretar general, Academia de Ştiinţe Agricole şi Silvice "Gheorghe Ionescu-Şişeşti”.

3. Potrivit prevederilor art. 75 alin. (1) din Constituţia României, republicată, şi ale art. 92  alin. (9) pct.1 din Regulamentul Camerei Deputaţilor, Camera Deputaţilor este  Cameră decizională. 

Senatul, în calitate de primă Cameră sesizată, a adoptat PL-x 524/2009 în şedinţa din 26 octombrie 2009 şi a respins PL-x 574/2009  în şedinţa din 2 noiembrie 2009.

 4. În raport de obiectul şi conţinutul lor, proiectele de Lege fac parte din categoria legilor organice, potrivit prevederilor art.73 din Constituţia României, republicată.


5. În urma dezbaterii, în şedinţele din 03 noiembrie 2009, 17 martie 2010 şi 28 iunie 2010, Comisiile au propus, cu unanimitatea voturilor celor prezenţi, adoptarea PL-x 574/2009, în forma propusă de iniţiator, şi respingerea   PL-x 524/2009.

